Na podlagi 13., 17. in 50. člena Zakona o spodbujanju razvoja turizma (Uradni list RS, št. 13/18), 29. člena Zakona o lokalni samoupravi (Uradni list RS, št. 94/07 – Uradno prečiščeno besedilo 2, 76/08, 79/09, 51/10, 40/12 – ZUJF in 14/15 - ZUUJFO) in 16. člena Statuta Občine Šenčur(Uradno glasilo slovenskih občin, št. 9/18) je Občinski svet Občine Šenčurna svoji 2. seji, dne 19. 12. 2018 sprejel naslednji

**ODLOK**

**O TURISTIČNI IN PROMOCIJSKI TAKSI V OBČINI ŠENČUR**

1. **SPLOŠNE DOLOČBE**
2. člen

(vsebina)

1. Odlok o turistični in promocijski taksi v Občini Šenčur(v nadaljevanju: odlok) določa:

* višino turistične in promocijske takse,
* način plačevanja turistične in promocijske takse,
* način vodenja evidence turistične in promocijske takse,
* nadzor in kazenske določbe.

1. Odlok velja na turističnem območju, ki geografsko zaokrožuje območje občine Šenčur.
2. člen

(pristojnost)

Za izvajanje tega odloka je pristojen organ občinske uprave, ki opravlja naloge s področja gospodarstva in računovodstva.

1. **VIŠINA TURISTIČNE IN PROMOCIJSKE TAKSE**
2. člen

(višina turistične in promocijske takse)

1. Turistična taksa za prenočitev na osebo na dan znaša 1,16 EUR, na osnovi slednje znaša promocijska taksa 0,29 EUR, skupna višina obeh taks znaša 1,45 EUR na osebo na dan.
2. V primeru, ko je zavezanec za plačilo turistične takse upravičen do plačila turistične takse v višini 50 odstotkov, le-ta znaša 0,580 EUR za prenočitev na osebo na dan, na osnovi slednje znaša promocijska taksa 0,15 EUR, skupna višina obeh taks znaša 0,73 EUR na osebo na dan.
3. **NAČIN PLAČEVANJA TURISTIČNE TAKSE**
4. člen

(plačilo turistične in promocijske takse)

Turistično in promocijsko takso iz prvega in drugega odstavka 3. člena tega odloka zavezanci iz 16. člena ZSRT- nakažejo na poseben račun Občine Šenčur in na način, ki je objavljen na spletnih straneh občine, do 25. dne v mesecu za pretekli mesec.

1. **VODENJE EVIDENCE TURISTIČNE IN PROMOCIJSKE TAKSE**
2. člen

(evidenca turistične takse)

1. Pravne osebe javnega in zasebnega prava, samostojni podjetniki posamezniki, sobodajalci in kmetje, ki sprejemajo turiste na prenočevanje morajo voditi evidenco o turistični taksi, ki se lahko vodi na podlagi knjige gostov, ki jo vodijo po zakonu, ki ureja prijavo prebivališča.
2. Evidenca turistične takse poleg podatkov iz knjige gostov vsebuje še:

* podatek o številu prenočitev posameznega gosta,
* skupno vsoto pobrane turistične takse za posameznega gosta;
* skupno vsoto pobrane promocijske takse za posameznega gosta;
* če je oseba oproščena plačila celotne ali dela turistične takse, mora biti v evidenci vpisan razlog oprostitve.

1. Podatki o evidenci turistične takse se hranijo enako obdobje kot knjiga gostov. Hranijo se lahko v fizični ali elektronski obliki.
2. Podatki o evidenci turistične takse morajo biti za vsakega posameznega gosta izpolnjeni najkasneje zadnji dan njegovega prenočevanja.
3. Osebe iz prvega odstavka tega člena evidenco turistične takse vodijo elektronsko ali ročno.
4. **NADZOR**
5. člen

(nadzor)

1. Medobčinski inšpektorat Kranj, kot občinski inšpekcijski organ, je pristojen za nadzor nad izvajanjem tega odloka.
2. Če pristojni inšpektor pri opravljanju nalog inšpekcijskega nadzora ugotovi, da so kršena določila tega odloka, odredi, da se ugotovljene nepravilnosti odpravijo v roku, ki ga določi, odredi pa lahko tudi druge ukrepe, ki so potrebni za odpravo nepravilnosti.
3. **PREHODNE IN KONČNE DOLOČBE**
4. člen

(prenehanje veljavnosti predpisov)

1. Z dnem uveljavitve tega odloka preneha veljati Odlok o turistični taksi v Občini Šenčur (Uradno glasilo slovenskih občin, št. 68/2015).
2. člen

(uveljavitev nove turistične takse)

1. Do 31. 12. 2018 se zaračunava turistično takso za prenočevanje, kot jo opredeljuje Odlok o turistični taksi v Občini Šenčur (Uradno glasilo slovenskih občin, št. 68/2015), od 1. 1. 2019 dalje pa se za višino turistične takse uporabljajo določila tega odloka, vključno s predpisano promocijsko takso.
2. člen

(začetek veljavnosti)

Ta odlok začne veljati naslednji dan po objavi v Uradnem glasilu slovenskih občin.

Številka: 320-0001/2018-001

Datum: 19.12. 2018

Ciril Kozjek

Župan